《舟抵留城追世叔说仲闻已达淮上矣》
明代·胡应麟

十日侯门醉玉壶，西山晴色满燕都。蹉跎上国停车盖，缥缈秦淮下舳舻。

调合双龙诗思远，愁牵独雁旅魂孤。遥知王粲从军乐，绕夜霜华照鹿卢。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。